rejauldu/bengali-wikipedia huggingface dataset:
আস সালেহীন মসজিদ ( বা মসজিদ আস সালেহীন) হলো ব্রুনাইয়ের বন্দর সেরি বেগাওয়ানে প্রধানমন্ত্রীর অফিসের পাশে অবস্থিত একটি মসজিদ।   স্থাপনা  200px|থাম্ব|বাম|মসজিদের আভ্যন্তর এই মসজিদটি ২০০৯ সালের দ্রিয়েহাউস পুরস্কার বিজয়ী মিশরীয় স্থপতি আবদেল-ওয়াহেদ এল-ওয়াকিল মরোক্কান রীতিতে নতুন ধ্রুপদী স্থাপনার অংশ হিসেবে তৈরি করেছেন।  মুসল্লিদের সুবিধার্থে এই মসজিদে কাচের তৈরি প্রত্যাহারযোগ্য ছাদ রয়েছে। ২০১২ সালের জুন মাসে এই মসজিদটির নির্মানকাজ সম্পন্ন হয়েছিল এবং এখানে একসাথে ১,০০০ মুসল্লি নামাজ আদায় করতে পারেন।   আরো দেখুন   ব্রুনাইয়ের মসজিদের তালিকা   তথ্যসূত্র   বিষয়শ্রেণী:ব্রুনাইয়ের মসজিদ বিষয়শ্রেণী:২০১২-এ ব্রুনাইয়ে প্রতিষ্ঠিত বিষয়শ্রেণী:২০১২-এ সম্পন্ন মসজিদ
পারকিনসন্স ডিজিজ হলো উন্মুক্ত প্রবেশাধিকারযুক্ত একটি মেডিকেল গবেষণা পত্রিকা যাতে পারকিনসন রোগ সম্পর্কিত লেখা প্রকাশ করা হয়। এটি ২০০৯ সালে প্রতিষ্ঠিত হয়েছিল এবং হিন্দাউই পাবলিশিং কর্পোরেশন দ্বারা প্রকাশিত হয়। জার্নাল সাইটেশন রিপোর্ট অনুসারে, গবেষণা পত্রিকার ২০১৬ সালের ইমপ্যাক্ট ফ্যাক্টর ছিল ১.৭০২।   তথ্যসূত্র   বহিঃসংযোগ    বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:২০০৯-এ প্রতিষ্ঠিত প্রকাশনা বিষয়শ্রেণী:অনিয়মিত গবেষণা পত্রিকা বিষয়শ্রেণী:স্নায়ুচিকিৎসাবিজ্ঞানের গবেষণা পত্রিকা বিষয়শ্রেণী:হিন্দাউই পাবলিশিং কর্পোরেশনের গবেষণা পত্রিকা
রামায়ণ কেন্দ্রটি মরিশাসের পোর্ট লুইসে অবস্থিত সাংস্কৃতিক ও আধ্যাত্মিক সংগঠন।  এটি ২০০১ সালে মরিশাসের জাতীয় পরিষদ জাতীয় হিন্দু মহাকাব্য রামায়ণকে প্রচার ও প্রচারের জন্য এবং আধ্যাত্মিক, সামাজিক ও সাংস্কৃতিক মূল্যগুলি প্রবাহিত করার মাধ্যমে গৃহীত একটি আইন দ্বারা প্রতিষ্ঠিত হয়েছিল।   এর আগে, কোন দেশের কোন সংসদ রায়ায়নের বার্ষিক মূল্যবোধের প্রচারের জন্য একটি আইন প্রণয়ন বা একটি প্রতিষ্ঠান গঠন করে নি।  বিলটি সর্বসম্মতিক্রমে ২০০১ সালের ২২ মে অনুমোদিত হয় এবং ২০০১ সালের ১৪ জুন প্রজাতন্ত্রের রাষ্ট্রপতির আইন হিসাবে ঘোষিত হয়।  এটি ২০০১ সালের ২৩ জুন সরকারি গেজেট নম্বর ৬৪ এ প্রকাশিত হয়েছিল।   রামায়ণ কেন্দ্রের সভাপতি পণ্ডিত রাজেন্দ্র অরুণ।যিনি রামায়ণের পণ্ডিত ও রামায়ণের বিভিন্ন চরিত্র নিয়ে বিভিন্ন বইয়ের লেখক।  ২00২ সালে, তুলসী জয়ন্তীতে, রামায়ণ কেন্দ্রের ভিত্তিপ্রস্তর স্থাপন করেন প্রধানমন্ত্রী অনিরুদ্ধ জগন্নাথ।   এরপর ২০০৭ সালে তৎকালীন প্রধানমন্ত্রী ড নবীনচন্দ্র রামগুলাম আনুষ্ঠানিকভাবে এটির উদ্বোধন করেন।    তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:রামায়ণ বিষয়শ্রেণী:মরিশাসে হিন্দুধর্ম বিষয়শ্রেণী:মরিশাসের হিন্দু মন্দির বিষয়শ্রেণী:মরিশাসে ভারতীয় অধিবাসীরা বিষয়শ্রেণী:মরিশাস ভিত্তিক হিন্দু সংগঠন বিষয়শ্রেণী:মরিশাস ভিত্তিক সাংস্কৃতিক সংগঠন বিষয়শ্রেণী:সাংস্কৃতিক প্রবর্ধন সংস্থা বিষয়শ্রেণী:২০০১-এ প্রতিষ্ঠিত সংগঠন
ইভা একব্লাড ১০ জুলাই ১৭২৪ সালে সুইডেনে জন্মগ্রহণ করেন। তিনি কৃষিবিদ-বৈজ্ঞানিক হিসেবে খ্যাত ছিলেন। তার উল্লেখযোগ্য আবিষ্কার হল আলু থেকে ময়দা ও ইথানল তৈরি। তার এই উদ্ভাবন, ১৮ শতাব্দীর সুইডেনের দুর্ভিক্ষ থেকে পরিত্রানের জন্য কার্যকরি ভূমিকা রাখে। তিনি রয়েল সুইডিস একাডেমি অফ সাইন্স-এ সদস্যপদ প্রাপ্ত প্রথম মহিলা। ১৫ মে ১৭৮৬ সালে তিনি মৃত্যুবরণ করেন।  বিষয়শ্রেণী:১৭২৪-এ জন্ম বিষয়শ্রেণী:১৭৮৬-এ মৃত্যু বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
thumb|right|গর্ভে অবস্থিত একটি ১২ সপ্তাহ বয়সী মানব ভ্রূণের শ্রবণাতীত শব্দচিত্র বা অতিস্বনক চিত্র (দ্বিমাত্রিক চিত্রগ্রহণ) শ্রবণাতীত শব্দ বলতে এমন সব শব্দতরঙ্গকে বোঝায় যাদের কম্পাঙ্ক মানুষের ঊর্ধ্ব-শ্রবণসীমার (২০ হাজার হার্জ) উপরে অবস্থিত। একে অতিস্বনক শব্দ, শ্রবণোত্তর শব্দ, ইত্যাদি নামেও ডাকা হয়। ইংরেজিতে একে "আলট্রাসাউন্ড" (Ultrasound) বলে। শ্রবণাতীত শব্দগুলির  ভৌত ধর্ম "স্বাভাবিক" শ্রবণযোগ্য শব্দের তুলনায় ভিন্ন নয়, কিন্তু মানুষ এগুলি শুনতে পারে না। ব্যক্তিভেদে শ্রবণসীমা ভিন্ন হলেও সুস্থ প্রাপ্তবয়স্ক তরুণ-তরুণীদের শ্রবণসীমা ২০ হার্জ থেকে ২০,০০০ হার্জ (২০ কিলোহার্জ) পর্যন্ত হয়ে থাকে। শ্রবণাতীত যন্ত্রগুলি ২০ কিলোহার্জ থেকে একাধিক গিগাহার্জ (১ লক্ষ হার্জ) পর্যন্ত কম্পাঙ্কে কাজ করতে পারে।  শ্রবণাতীত শব্দ বহু বিভিন্ন ক্ষেত্রে ব্যবহৃত হয়। শ্রবণাতীত বা অতিস্বনক যন্ত্রগুলি দিয়ে বস্তু শনাক্ত করা হয় ও দূরত্ব পরিমাপ করা হয়। চিকিৎসাবিজ্ঞানে শ্রবণাতীত শব্দচিত্রগ্রহণ বা অতিস্বনক চিত্রগ্রহণ (Ultrasound imaging) এবং শ্রবণাতীত শব্দচিত্রলেখ বা অতিস্বনক চিত্রলেখ (Ultrasonography) নামক পদ্ধতি ব্যবহার করে দেহের অভ্যন্তরীণ অঙ্গসমূহের স্থির বা চলমান চিত্রগ্রহণ ব্যাপক প্রচলিত। উৎপন্ন পণ্যদ্রব্য ও কাঠামোর ধ্বংসহীন পরীক্ষণের সময় শ্রবণাতীত শব্দ ব্যবহার করে খালি চোখে অদৃশ্য ত্রুটি শনাক্ত করা হয়। শিল্পক্ষেত্রে শ্রবণাতীত শব্দ পরিস্করণ, মিশ্রণ ও রাসায়নিক প্রক্রিয়া ত্বরান্বিতকরণের কাজে ব্যবহার করা হয়। বাদুড় এবং শিশুমার (এক ধরনের শুশুক বা ডলফিন জাতীয় সামুদ্রিক প্রাণী) শ্রবণাতীত শব্দ ব্যবহার করে শিকার বা প্রতিবন্ধকতার অবস্থান নির্ণয় করে।  তথ্যসূত্র  বিষয়শ্রেণী:শ্রবণাতীত শব্দ বিষয়শ্রেণী:শব্দবিজ্ঞান বিষয়শ্রেণী:শব্দ (ধ্বনি)
local p = {}  -- Returns the expiry of a restriction of an action on a given title, or unknown if it cannot be known. -- If no title is specified, the title of the page being displayed is used. function p._main(action, pagename) 	local title 	if type(pagename) == 'table' and pagename.prefixedText then 		title = pagename 	elseif pagename then 		title = mw.title.new(pagename) 	else 		title = mw.title.getCurrentTitle() 	end 	pagename = title.prefixedText 	if action == 'autoreview' then 		return 'unknown' 	elseif action ~= 'edit' and action ~= 'move' and action ~= 'create' and action ~= 'upload' then 		error( 'First parameter must be one of edit, move, create, upload, autoreview', 2 ) 	end 	local rawExpiry = mw.getCurrentFrame():callParserFunction('PROTECTIONEXPIRY', action, pagename) 	if rawExpiry == 'infinity' then 		return 'infinity' 	elseif rawExpiry == '' then 		return 'unknown' 	else 		local year = mw.ustring.sub( rawExpiry, 1, 4 ) 		local month = mw.ustring.sub( rawExpiry, 5, 6 ) 		local day = mw.ustring.sub( rawExpiry, 7, 8 ) 		return year .. '-' .. month .. '-' .. day 	end end  setmetatable(p, { __index = function(t, k) 	return function(frame) 		return t._main(k, frame.args[1]) 	end end })  return p
বেলিন্ডা উসলি (জন্ম ২০ মে ১৯৪৮) একজন অস্ট্রেলীয় সাঁতারু। তিনি ১৯৬৪ গ্রীষ্মকালীন অলিম্পিকে মহিলাদের ১০০ মিটার ব্যাকস্ট্রোকে প্রতিদ্বন্দ্বিতা করেছিলেন।   বেলিন্ডা উওসলি কুইন্সল্যান্ডের কুপারুতে ২০ মে ১৯৪৮ সালে জন্মগ্রহণ করেন। তার পরিবার পার্থ, পশ্চিম অস্ট্রেলিয়ায় চলে আসে, যেখানে তিনি পার্থের প্রেসবিটারিয়ান লেডিস কলেজে পড়াশোনা করেন।  ষোল বছর বয়সে তিনি টোকিওতে ১৯৬৪ সালের গ্রীষ্মকালীন অলিম্পিকে অস্ট্রেলিয়ার প্রতিনিধিত্ব করার জন্য নির্বাচিত হন,   যেখানে তিনি মহিলাদের ১০০ মিটার ব্যাকস্ট্রোকে তার হিটে ষষ্ঠ স্থানে ছিলেন।   তথ্যসূত্র    বহিঃসংযোগ     বিষয়শ্রেণী:অস্ট্রেলিয়ার অলিম্পিক সাঁতারু বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
কর্নেল ক্লড হিউ টয়, এমবিই (; জন্ম: ২৯ মার্চ, ১৯১৭ - মৃত্যু: ১৫ এপ্রিল, ২০১২) প্রথিতযশা ব্রিটিশ সামরিক গোয়েন্দা কর্মকর্তা ছিলেন।Death Notices & Obituaries, Place an announcement, Hugh Toye এছাড়াও, সামরিক কূটনীতিবিদ, শিক্ষাবিদ ও দক্ষিণ এশিয়া বিশেষজ্ঞ ছিলেন। দ্বিতীয় বিশ্বযুদ্ধকালীন তিনি ভারত ও বার্মায় কর্মরত ছিলেন। সম্মিলিত গোয়েন্দা সেবা অধিদপ্তরে কাজ করেন হিউ টয়।   কর্মজীবন  জাপানি সেনাবাহিনী ও আজাদ হিন্দ ফৌজের যুদ্ধবন্দী সৈনিকদের জিজ্ঞাসাবাদের দায়িত্বে ছিলেন তিনি। আজাদ হিন্দ ফৌজের প্রধান নেতাজী সুভাষচন্দ্র বসুকে অনুসরণে নিয়োজিত ছিলেন। টয়ের কর্মকাণ্ডগুলো আইএনএ’র ইতিহাসে লিপিবদ্ধ রয়েছে। বিশ্বযুদ্ধ পরবর্তী সময়ে দক্ষিণ-পূর্ব এশিয়ায় নিয়োজিত ব্রিটিশ সেনাবাহিনীতে কাজ করেন। ১৯৪৭ সালে মেজর পদবী নিয়ে স্বদেশে প্রত্যাবর্তন করেন। একই বছর তিনি এমবিই পদবীতে ভূষিত হন। বিভিন্ন পদে অবস্থান করে বার্মা, লাওস, হংকং ও ব্যাংককে ছিলেন। এ সময়ে অবশ্য সংক্ষিপ্ত সময়কালের জন্য ইউরোপে অবস্থান করেন। ১৯৬০-এর দশকের শেষদিকে অক্সফোর্ডের ন্যুফিল্ড কলেজ থেকে পিএইচডি ডিগ্রী লাভ করেন।   অবসর  ১৯৫৯ সালে দ্য স্প্রিঙ্গিং টাইগার শীর্ষক গ্রন্থ প্রকাশ করেন। এ গ্রন্থটি প্রথম প্রামাণিক দলিলরূপে যে-কোন পশ্চিমা সেনা কর্মকর্তা কর্তৃক লিখিত। ১৯৬৮ সালে লাওস: বাফার স্টেট অর ব্যাটলগ্রাউন্ড গ্রন্থ রচনা করেন। ১৯৭২ সালে সেনাবাহিনী থেকে অবসর গ্রহণ করেন তিনি।  ১৯৯৯ সালে তার স্ত্রী বেটি’র দেহাবসান ঘটে। নবজাতক অবস্থায় তার সন্তান মৃত্যুবরণ করেছিল। ১৫ এপ্রিল, ২০১২ তারিখে ৯৫ বছর বয়সে টয়ের দেহাবসান ঘটে।   তথ্যসূত্র    বহিঃসংযোগ  The Telegraph obituary of Hugh Toye  বিষয়শ্রেণী:আজাদ হিন্দ ফৌজ বিষয়শ্রেণী:১৯১৭-এ জন্ম বিষয়শ্রেণী:২০১২-এ মৃত্যু বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
__NOTOC__ ১৪১ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর সেভেরাস ও স্তোলোগা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৪ বছর; রোম প্রতিষ্ঠার বছর)। এই বছরকে ১৪১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৪১
শ্রী ভেঙ্কটেশ্বর জুওলজিক্যাল পার্ক ভারতের অন্ধ্রপ্রদেশ রাজ্যের তিরুপতি শহরে অবস্থিত একটি জুওলজিক্যাল পার্ক।   ইতিহাস   এই জুওলজিক্যাল পার্কটি ১৯৮৭ খ্রিস্টাব্দের ২৯ সেপ্টেম্বর স্থাপিত হয়। এটি ৫৫৩২ একর (২২ বর্গকিমি) স্থান জুড়ে অবস্থিত। এটি এশিয়া মহাদেশের দ্বিতীয় বৃহত্তম জুওলজিক্যাল পার্ক।http://www.siasat.com/english/news/asia%E2%80%99s-biggest-zoo-beckons-tourists   তথ্যসূত্র   বিষয়শ্রেণী:১৯৮৭-এ প্রতিষ্ঠিত চিড়িয়াখানা বিষয়শ্রেণী:অন্ধ্রপ্রদেশের চিড়িয়াখানা বিষয়শ্রেণী:১৯৮৭-এ অন্ধ্রপ্রদেশে প্রতিষ্ঠিত বিষয়শ্রেণী:তিরুপতির ভবন ও স্থাপনা বিষয়শ্রেণী:তিরুপতি
দ্য ইউনিভার্সিটি অব টেক্সাস অ্যাট অস্টিন (অনানুষ্ঠানিকভাবে ইউনিভার্সিটি অব টেক্সাস বা ইউটি) একটি যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি স্টেট বিশ্ববিদ্যালয়। এটি ইউনিভার্সিটি অব টেক্সাস সিস্টেমের ফ্ল্যাগশিপ ক্যাম্পাস। ১৮৮৩ সালে এই বিশ্ববিদ্যালয়টি প্রতিষ্ঠিত হয়। এটি টেক্সাস ক্যাপিটল থেকে ০.২৫ মাইল (৪০০ মিটার) দূরে অবস্থিত। এই বিশ্ববিদ্যালয়টি ১৯২৯ সালে মার্কিন বিশ্ববিদ্যালয়ের অ্যাসোসিয়েশন এর সদস্য হয়।এই বিশ্ববিদ্যালয়টি অ্যাকাডেমিক গবেষণার অন্যতম প্রধান কেন্দ্র । এই বিশ্ববিদ্যালয়ে সাতটি জাদুঘর এবং ১৭টি গ্রন্থাগার রয়েছে। http://www.utexas.edu/about-ut   ক্যাম্পাস  এই বিশ্ববিদ্যালয়টির মোট অধিকৃত এলাকা ১৪৩৮.৫ একর (৫৮২.১ হেক্টর), যার মধ্যে মূল ক্যাম্পাসের অধিকৃত এলাকা ৪২৩.৫ একর (১.৭১৪ কিলোমিটার)।   র‍্যাংকিং    অনুষদসমূহ   ককরেল স্কুল অব ইঞ্জিনিয়ারিং (১৮৯৪)  ইউনিভার্সিটি অব টেক্সাস অ্যাট অস্টিন কলেজ অব কমিউনিকেশন (১৯৬৫)  কলেজ অব এডুকেশন (১৯০৫)  ইউনিভার্সিটি অব টেক্সাস অ্যাট অস্টিন কলেজ অব ফাইন আর্টস (১৯৩৮)  ইউনিভার্সিটি অব টেক্সাস অ্যাট অস্টিন কলেজ অব লিবারেল আর্টস (১৮৮৩)  ইউনিভার্সিটি অব টেক্সাস অ্যাট অস্টিন কলেজ অব ন্যাচারাল সায়েন্সেস (১৮৮৩)  কলেজ অব ফার্মেসী  কন্টিনিউয়িং এডুকেশন (১৯০৯)  ইউনিভার্সিটি অব টেক্সাস অ্যাট অস্টিন গ্র্যাজুয়েট স্টাডিজ (১৯১০)  জ্যাকসন স্কুল অব জিওসায়েন্সেস (২০০৫)  লিন্ডন বি জনসন স্কুল অব পাবলিক অ্যাফেয়ার্স (১৯৭০)  ম্যাককম্বস স্কুল অব বিজনেস (1922)  ইউনিভার্সিটি অব টেক্সাস অ্যাট অস্টিন স্কুল অব আর্কিটেকচার (১৯৫১)  ইউনিভার্সিটি অব টেক্সাস অ্যাট অস্টিন স্কুল অব ইনফর্মেশন (১৯৪৮)  ইউনিভার্সিটি অব টেক্সাস অ্যাট অস্টিন স্কুল অব ল (১৮৮৩)  ইউনিভার্সিটি অব টেক্সাস অ্যাট অস্টিন স্কুল অব নার্সিং (১৯৭৬)  স্কুল অব সোশ্যাল ওয়ার্ক (১৯৫০)  স্কুল অব আন্ডারগ্র্যাজুয়েট স্টাডিজ (২০০৮)   প্রাক্তন শিক্ষার্থী   আর্নেস্ট অ্যালেন এমারসন, টুরিং পুরস্কার বিজয়ী, ২০০৭  মাইকেল ডেল, ডেল এর প্রতিষ্ঠাতা  জন ম্যাক্সওয়েল কুতসি, ডক্টরেট, ১৯৬৮  লরা বুশ, মার্কিন যুক্তরাষ্ট্রের সাবেক ফার্স্ট লেডি  ফাওয়াজ টি উলাবি, আইইইই ইলেক্ট্রোম্যাগনেটিক্স অ্যাওয়ার্ড (২০০১), আইইইই এডিসন মেডেল (২০০৬). আইইইই জেমস এইচ মুলিগান জুনিয়র এডুকেশন মেডেল (২০১২)   কৃতি শিক্ষক   আর্নেস্ট অ্যালেন এমারসন, টুরিং পুরস্কার বিজয়ী, ২০০৭  জন আর্চিবল্ড হুইলার, পদার্থবিজ্ঞানী  স্টিভেন ভেইনবার্গ, পদার্থবিজ্ঞানে নোবেল পুরস্কার বিজয়ী, ১৯৭৯  রবার্ট মেটক্যাফ, আইইই মেডেল অব অনার ১৯৯৬, ন্যাশনাল মেডেল অব টেকনোলজি অ্যান্ড ইনোভেশন ২০০৩   তথ্যসূত্র   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:টেক্সাসের বিশ্ববিদ্যালয় ও কলেজ বিষয়শ্রেণী:১৮৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:টেক্সাসের সরকারি বিশ্ববিদ্যালয় ও মহাবিদ্যালয় বিষয়শ্রেণী:১৮৮৩-এ প্রতিষ্ঠিত বিশ্ববিদ্যালয় ও কলেজ
মোশারফগঞ্জ রেলওয়ে স্টেশন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার একটি রেলওয়ে স্টেশন।  ইতিহাস ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত  সম্প্রসারণ করা হয়। এসময় এই লাইনের স্টেশন হিসেবে মোশারফগঞ্জ  রেলওয়ে স্টেশন তৈরি করা হয়।  পরিষেবা মোশারফগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: তিস্তা এক্সপ্রেস ব্রহ্মপুত্র এক্সপ্রেস দেওয়ানগঞ্জ কমিউটার জামালপুর কমিউটার ভাওয়াল এক্সপ্রেস ও লোকাল ট্রেন।  তথ্যসূত্র  বিষয়শ্রেণী:জামালপুর জেলার রেলওয়ে স্টেশন
ঊষা সিনহা জনতা দল (ইউনাইটেড) এর নেতা এবং বিহার বিধানসভার সাবেক সদস্য। তিনি বিহার টপার কেলেঙ্কারীতে অভিযুক্ত। এই কেলেঙ্কারির জের ধরে জুন ২০১৬ সালে পাটনার একটি আদালত তাঁর এবং তাঁর স্বামীর বিরুদ্ধে গ্রেপ্তারি পরোয়ানা জারি করেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিহার বিধানসভার নারী সদস্য বিষয়শ্রেণী:নালন্দা জেলার ব্যক্তি বিষয়শ্রেণী:ভারতীয় বন্দী ও আটক বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:২১শ শতাব্দীর ভারতীয় নারী রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৩৩, ৬ সেপ্টেম্বর ২০২১ (ইউটিসি) জিদান মিয়া   – (অপসারণের প্রস্তাবনা দেখুনলগ দেখুন) () উল্লেখযোগ্যতা (ফুটবল) মানদণ্ডে উত্তীর্ণ নয়। এই ব্যক্তি এখন পর্যন্ত ফিফা দ্বারা স্বীকৃত প্রথম স্তরের কোন আন্তর্জাতিক ম্যাচে অংশগ্রহণ করেনি। এছাড়াও এখন পর্যন্ত পূর্ণ পেশাদার ফুটবল লীগের একটি ম্যাচেও অংশগ্রহণ করেনি। সংক্ষেপে, এই নিবন্ধটি ফুটবলের উল্লেখযোগ্যতা মানদণ্ডের একটি শর্তেও উত্তীর্ণ নয়, তাই আমি এই নিবন্ধটি অপসারণের প্রস্তাব রাখছি। – Waraka Saki (আলাপ)  ১২:২৪, ১ সেপ্টেম্বর ২০২১ (ইউটিসি) , ইংরেজি নিবন্ধটি পরীক্ষামূলকভাবে তৈরি করা হয়েছিল। এটা অনুবাদ।–ধর্মমন্ত্রী (আলাপ) ১৩:১৩, ১ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
২০১২ ইউএস ওপেন - পুরুষদের দ্বৈত টেনিস প্রতিযোগিতার বিজয়ী বব ব্রায়ান ও মাইক ব্রায়ান সেমিফাইনালে লিয়েন্ডার পেজ ও রাদেক স্তেপানেকের নিকট পরাজিত হন। পেজ ও স্তেপানেক ফাইনালে আলেকজান্ডার পেয়া ও ব্রুনো সোর্সকে পরাজিত ৬-১ ৬-৩ ফলাফলে পরাজিত করে খেতাব জিতে নেন।   খেলা    ফাইনাল    প্রথম অর্ধেক    প্রথম সেকশন    দ্বিতীয় সেকশন    দ্বিতীয় অর্ধ    তৃতীয় সেকশান    চতুর্থ সেকশান    তথ্যসূত্র    References    Main Draw  বিষয়শ্রেণী:২০১৩ ইউএস ওপেন বিষয়শ্রেণী:২০১৩ এটিপি ওয়ার্ল্ড ট্যুর
ডঃ কানুভাই কালসারিয়া একজন ভারতীয় রাজনীতিবিদ এবং সামাজিক কর্মী। তিনি ১৯৯৭ থেকে ২০১২ সাল পর্যন্ত গুজরাতের মহুভা আসন থেকে দশম, একাদশ ও দ্বাদশ আইনসভা সমাবেশে আইনসভার সদস্য হিসাবে দায়িত্ব পালন করেছিলেন।  তিনি ২০১২ সাল পর্যন্ত ভারতীয় জনতা পার্টির সদস্য ছিলেন, যখন তিনি তার সদস্যপদ নবায়ন করেননি। তিনি ২০১১ সালে মহুভার কাছে নিরমা সিমেন্ট প্ল্যান্টের বিরুদ্ধে কৃষকদের আন্দোলন নেতৃত্ব দেন যা পরিবেশ ছাড়পত্র বাতিলের জন্য দায়ী। তিনি সদভাবনা মঞ্চ চালু করেছিলেন এবং ২০১২ সালের গুজরাটের বিধানসভা নির্বাচনে স্বতন্ত্রভাবে প্রতিদ্বন্দ্বিতা করেছিলেন, তবে ব্যর্থ হন।  তিনি ২০১৪ সালে আম আদমি পার্টিতে যোগ দিয়েছিলেন  এবং পরে জুলাই ২০১৮ সালে ভারতীয় জাতীয় কংগ্রেসে চলে এসেছেন  ২০২০ সালের মার্চে তাঁকে আম আদমি পার্টির রাজকোটের যোগদানের অনুষ্ঠানে দেখা গেছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ বিষয়শ্রেণী:আম আদমি পার্টির রাজনীতিবিদ বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাত বিধানসভার সদস্য ১৯৯৫-১৯৯৮ বিষয়শ্রেণী:গুজরাত বিধানসভার সদস্য ১৯৯৮-২০০২ বিষয়শ্রেণী:গুজরাত বিধানসভার সদস্য ২০০২-২০০৭ বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:ভারতীয় সক্রিয়কর্মী
ডোরেমন প্লাস বা ডোরেমন+ হল ফুজিকো এফ. ফুজিও এর লেখা আসল মাঙ্গা সিরিজের ৪৫টি খন্ড থেকে আলাদা ৫টি খন্ড। এই ৫টি খণ্ড ব্লাক লিস্ট হিসেবে ২০০৫ সাশে ডোরেমন প্লাস নামে মুক্তি লাভ করে।  ধরন: দুঃসাহসিক, কমেডি, বৈজ্ঞানিক কল্পকাহিনী।  খন্ড তালিকা খন্ড ১ ডান|348x348পিক্সেল অধ্যায় ১:একটি আংশিক গরমেট টেবিল অধ্যায় ২: একটি টিকলিং দস্তানা অধ্যায় ৩:আমার জন্য থামো নোবিতা অধ্যায় ৪:সাবস্টিটিটউট স্টীকারস অধ্যায় ৫:অর্ধ মেঘ ভ্রমণ অধ্যায় ৬: একটি বন্ধুত্ব চকলেট অধ্যায় ৭:গোপন রক্ষক কুকুর অধ্যায় ৮: একটি পশ্চাদ্ধাবন টেলিভিশন অধ্যায় ৯:একটি ঘনত্ব সাবান শিরস্ত্রাণ অধ্যায় ১০: একটি পছন্দ ফোটো প্রিন্টার অধ্যায় ১১:একটি হাতি ট্র্যাঙ্ক লিপস্টিক অধ্যায় ১২:ফুল রেকর্ডার অধ্যায় ১৩:একটি মিরাজ মোমবাতি অধ্যায় ১৪:ভাগ্যবান মৌমাছি অধ্যায় ১৫:ভবিষ্যত বলা রেডিও অধ্যায় ১৬:একটি মোড়ানো কাপড় যা যে কেউ বহন করতে পারে অধ্যায় ১৭:একটি রোমাঁচিত টিকিট অধ্যায় ১৮: অধ্যায় ১৯:শক্তিশালী পৌষ্যপ্রাণী চাই অধ্যায় ২০: রেল ঝিঝিপোঁকার একটি গল্প  অধ্যায় ২১:সেট দ্য রুম গার্ড অধ্যায় ২২:তুমি যে পরীক্ষা ঘৃণা কর তার জন্য অধ্যয়ন কর  খন্ড ২ ডান|347x347পিক্সেল অধ্যায় ১:একটি ফ্যান যা মন পরিবর্তন করে অধ্যায় ২:আসল চোর কে অধ্যায় ৩:একটি ভূতের গল্প অধ্যায় ৪:একটি বিকল্প টেলিভিশন অধ্যায় ৫:পালাতক স্ক্রোল অধ্যায় ৬:নোবিতার লোহার শরীর অধ্যায় ৭: গুপ্তচরবৃত্তি ঝোপঝাড় অধ্যায় ৮:একটি অপ্রীতিকর অনুভূতি পরিমাপক যন্ত্র অধ্যায় ৯:পৃথিবী থেকে অব্যাহতির পরিকল্পনা অধ্যায় ১০:একটি কমান্ড বন্দুক অধ্যায় ১১:স্বপ্নের পরিচালক চেয়ার অধ্যায় ১২:একটি সম্পূর্ণ পুননির্মাণ অধ্যায় ১৩:সুপার জায়ান্ট অধ্যায় ১৪:একটি কন্সট্রাকশন যন্ত্র অধ্যায় ১৫:একটি তলব হর্ণ অধ্যায় ১৬:ভবিষ্যতে নোবিতা অধ্যায় ১৭:একটি বেতন দাঙ্গা অধ্যায় ১৮:হিউম্যান প্রোগ্রামি বড়ি অধ্যায় ১৯:রানার চিমিট অধ্যায় ২০:পৌষ্য প্রাণী কলম অধ্যায় ২১:সময় পিস্তল বাধা বর্জন  খন্ড ৩ খন্ড ৪ খন্ড ৫ তথ্যসূত্র   বহিঃসংযোগ   বিষয়শ্রেণী:মাঙ্গা ধারাবাহিক বিষয়শ্রেণী:ডোরেমনের তালিকা বিষয়শ্রেণী:মাঙ্গা খণ্ড ও অধ্যায়ের তালিকা
পিটার মার্শাল মারে, MD (৯ জুন, ১৮৮৮ - ১৯ ডিসেম্বর, ১৯৬৯) ১৯৩২ থেকে ১৯৩৩ সাল পর্যন্ত ন্যাশনাল মেডিকেল অ্যাসোসিয়েশনের সভাপতি ছিলেন।   জীবনী  তিনি ৯ জুন, ১৮৮৮ সালে লুইসিয়ানার হাউমাতে জন এল. মারে এবং লুভিনিয়া স্মিথের কাছে জন্মগ্রহণ করেন। তিনি ডিলার্ড বিশ্ববিদ্যালয়ে পড়াশোনা করেন এবং ১৯১০ সালে স্নাতক হন। ১৯১৪ সালে তিনি হাওয়ার্ড বিশ্ববিদ্যালয় থেকে এমডি ডিগ্রি লাভ করেন। তিনি ফ্রিডম্যানস হাসপাতালে ইন্টার্ন করেন এবং তারপর হাওয়ার্ড বিশ্ববিদ্যালয়ে শিক্ষকতা করেন। তিনি হাওয়ার্ড ইউনিভার্সিটি বোর্ড অফ ট্রাস্টিতে দায়িত্ব পালন করেন।  তিনি সিডেনহাম হাসপাতালের একজন উপস্থিত চিকিৎসক হয়েছিলেন।   তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:নিউ ইয়র্ক (অঙ্গরাজ্যের) চিকিৎসক বিষয়শ্রেণী:হাওয়ার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডিলার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাওয়ার্ড বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর আফ্রিকান-মার্কিন চিকিৎসক
{{Infobox actor | name               = করুণা বন্দ্যোপাধ্যায় | image              = করুণা বন্দ্যোপাধ্যায়.jpg | imagesize          = 170px | caption            = করুণা বন্দ্যোপাধ্যায় পথের পাঁচালীতে | birthname          = করুণা সেন | birth_date         =  | birth_place        = মহেশপুর, সাঁওতাল পরগনা, ব্রিটিশ ভারত (বর্তমান খুলনা বিভাগ,  বাংলাদেশ) | death_date         =  | death_place        = কলকাতা | yearsactive        =  | notable_works      = পথের পাঁচালীঅপরাজিত | spouse             = সুব্রত বন্দ্যোপাধ্যায় | awards             = Nominated Best Actress: অপরাজিত (১৯৫৮) }} করুণা বন্দ্যোপাধ্যায় (২৫ ডিসেম্বর ১৯১৯ – ১২ নভেম্বর ২০০১) একজন বাঙালি অভিনেত্রী।   জীবন  করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগনার মহেশপুরে। তার পৈতৃক বাড়ি ছিল বর্তমান বাংলাদেশের খুলনার পয়োগ্রামে। তার পিতার নাম শচীন্দ্রনাথ সেন এবং মাতা সুধা সেন। তার স্বামী সুব্রত বন্দ্যোপাধ্যায় কমিউনিস্ট ছিলেন। তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন। সেই সময়ে করুণাদেবী কিছু করার জন্য গণনাট্য সঙ্ঘে যোগ দেন।সংসদ বাঙালি চরিতাভিধান - সাহিত্য সংসদ   অভিনয় প্রতিভা  সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন। তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য। এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন। এছাড়া তিনি অভিনয় করেছেন মৃণাল সেনের ইন্টারভিউ, অগ্রগামীর হেডমাস্টার, শম্ভু মিত্র এবং অমিত মৈত্রের শুভবিবাহ ছবিতে।  গণনাট্য সঙ্ঘে তিনি দীর্ঘকাল ছিলেন। সেখানে সংকেত, জনান্তিকে তার অভিনীত নাটক। তিনি সলিল চৌধুরীর নাটকে অভিনয় করেছেন। এ ছাড়াও তিনি লিটিল থিয়েটার গ্রুপ এবং আরো কয়েকটি সংগঠনে অভিনয় করেছেন।  তার রচিত গ্রন্থ: সর্বজয়া, অ্যান অ্যাকট্রেস ইন হার টাইম। তার চিঠি এবং ডায়রির সংকলন আরেক সর্বজয়া'' তার মৃত্যুর পরে প্রকাশিত।   তথ্যসূত্র    বহিঃসংযোগ     Page from Lovefilm.com  বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:১৯১৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:বাঙালি মঞ্চ অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:বাঙালি অভিনেত্রী বিষয়শ্রেণী:যোগমায়া দেবী কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেত্রী
কাপরাইন () ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কাপরাইন শহরের জনসংখ্যা হল ১৭,৭৬৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে কাপরাইন এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
রুটা মেইলুটাইট (; জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন।http://edition.cnn.com/2013/06/05/sport/meilutyte-swimming-olympics-lithuania রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন।   প্রারম্ভিক জীবন  লিথুয়ানিয়ার কাউনাসে জন্মগ্রহণকারী রুটা মেইলুটাইটের বাবা-মা হচ্ছেন সাউলিয়াস মেইলুটিস ও ইনগ্রিদা মেইলুটাইন। শৈশবেই গাড়ী দুর্ঘটনায় মাকে হারান মেইলুটাইট। মারগিরিস (২০) ও মিন্ডাগাস (২৪) নামে তার দুই বড় ভাই রয়েছে। সাত বছর বয়সে সাঁতার শিখতে শুরু করেন তিনি। বাবা-ভাইয়ের সাথে ১৩ বছর বয়সে কাউনাস থেকে প্লাইমাউথে বসবাস করছেন।   ক্রীড়া জীবন  ২০১০ সালে ৫০ মিটার ও ১০০ মিটার ব্রেস্টস্ট্রেকে তিনি লিথুয়ানিয়ার সাঁতারের রেকর্ড ভেঙ্গে ফেলেন। ২০১২ সালের গ্রীষ্মকালীন অলিম্পিকে মেইলুটাইট লিথুয়ানিয়ার ইতিহাসে সর্বকনিষ্ঠ সাঁতারু হিসেবে অংশগ্রহণের সুযোগ পান। ১:০৫.৫৬ সময়ে তিনি প্রমিলাদের ১০০ মিটার ব্রেস্টস্ট্রোকে প্রথম স্থান অধিকার করেন ও লিথুয়ানিয়ার পক্ষে নতুন রেকর্ড সৃষ্টি করেন। সেমি-ফাইনালেও পূর্বের রেকর্ড ভেঙ্গে ফেলেন ১:০৫.২১ সময় নিয়ে এবং নতুন ইউরোপীয় রেকর্ড সৃষ্টি করেন। ফাইনালে ১:০৫.৪৭ সময়ে স্বর্ণপদক জয় করেন। ১০০ মিটারWomen's 100m Freestyle , London2012.com ও ৫০ মিটার ফ্রিস্টাইলে অংশ নিয়ে সেমি-ফাইনালে উঠতে না পারলেও নতুন জাতীয় রেকর্ড গড়েন ২৫.৫৫ সেকেন্ডে।Women's 50m Freestyle , London2012.com   তথ্যসূত্র    বহিঃসংযোগ    Profile at sportsreference.com  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:লিথুয়ানিয়ার সাঁতারু বিষয়শ্রেণী:লিথুয়ানিয়ার অলিম্পিক সাঁতারু বিষয়শ্রেণী:অলিম্পিক স্বর্ণপদক বিজয়ী লিথুয়ানীয় বিষয়শ্রেণী:সাঁতারে অলিম্পিক পদক বিজয়ী বিষয়শ্রেণী:ব্রেস্টস্ট্রোকে প্রমিলা সাঁতারু বিষয়শ্রেণী:ফিনা বিশ্ব সাঁতার প্রতিযোগিতার পদক বিজয়ী সাঁতারু বিষয়শ্রেণী:বর্ষসেরা লিথুয়ানিয়ার ক্রীড়াবিদ বিষয়শ্রেণী:২০১২ গ্রীষ্মকালীন অলিম্পিকের সাঁতারু বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:সাঁতারে বিশ্বরেকর্ডধারী